Liverdun
<s>Liverdun je općina od 5,863 stanovnika na sjeveroistoku Francuske u Departmanu Meurthe-et-Moselle.</s>

<s>Karakteristike</s>

<s>Liverdun se prostire duž lijeve (sjeverne) obale rijeke Moselle, udaljen 11 km sjeverozapadno od Nancyja.</s>

<s>Liverdun je vrlo staro  naselje čiji tragovi sežu do neolita, nastalo kao gradina na brdu iznad kotline Moselle, koja na tom mjestu pravi veliki luk.</s><s>I njegovo ime vjerojatno potječe od galskog - dunum=gradina.</s><s>Pored Gala njome su se koristili Rimljani i Franci, čiji su ostatci iskopani.</s>

<s>Početkom 5. vijeka opsjedali su ga Vandali, ali ga nisu zauzeli.</s><s>Arnould jedan od oficira Karla Martela pokušao ga je zauzeti 730. godine.</s><s>Ruševnu utvrdu obnovio je krajem 12. vijeka Pierre de Brixey biskup od Toula, kako bi zaštitio biskupiju od lorenskih vojvoda i verdunskih biskupa.</s>

<s>Vremenom je taj dobro utvrđeni zamak postao rezidencija toulskih biskupa.</s><s>To je potrajalo sve do 1467. kad ga je zauzela lorenska vojska i srušila ga kao i bedeme oko njega.</s>

<s>Francuski kralj Louis XIII obnovio je utvrdu početkom 17. vijeka, ali je ona izgubila značaj kao i samo mjesto.</s>

<s>Iskapanje Kanala Marna-Rajna (1838.-1842.) i izgradnja željezničke pruge 1852.) izvukli su Liverdun iz letargije, pa je od 915 stanovnika koliko je imao 1837. porastao na 2,000 1851.</s>

<s>Pokretanje željezare 1863. označilo je početak industrijalizacije.</s><s>Razdoblje progresa potrajalo je do sredine 20. vijeka, tad je zatvoren kanal a nešto kasnije i željezara.</s><s>Tako da je današnji Liverdun uspavani gradić podno svoje utvrde.</s>

<s>Izvori</s>

<s>Vanjske veze</s>

<s>Liverdun (službene stranice)</s>

<s>Opštine u Francuskoj</s>

